**EESTI MEISTRIVÕISTLUSED**

# HAAVLILASKMISE olümpiaharjutustes

**V õ i s t l u s j u h e n d**

2021

**Eesmärk :** Selgitada Eesti Vabariigi 2021.a. meistrid ja medalivõitjad meeste, naiste, juunioride ja veteranide klassides, soodustada klassinormide täitmist ning kontrollida võistlusvormi. Võistluspadruni haavlite kaal max.24grammi, haavlid max. nr 7

**Aeg, koht:** Meistrivõistlused toimuvad **17.07 - 18.07.2021. a**. Männiku jahilasketiirus.

**Programm:** M – SKEET 125 + finaal / TRAP 125 + finaal

Jn & W - SKEET 125 / TRAP 125

 Vet - SKEET TRAP 50

**Ajakava:**

 **17.07** kell 10.00 Olümpia Trap ja Olümpia Skeet 75 märki

**18.07** kell 10.00 Olümpia Trap ja Olümpia Skeet 50 märki + finaal (üldarvestuse 6 parimat).

 Harjutust Skeet lastakse kahel rajal, Nasta ja Laporte masinatega. Harjutust Trap lastakse ühel rajal, Nasta masinatega

**Võistlusklassid:** M – Mehed

 Jn – Juuniorid, nii poisid kui tüdrukud ning sündinud 17.07.2000 ja hiljem

 W – Naised

 Vet - Veteranid - 60- aastased ja vanemad mehed ja naised

**Võistlusreeglid**: Võistlus peetakse vastavalt ISSF reeglite järgi, va.erandid:

 1) Puudub Trapi finaali õige skeem–lastake 50 märki (25+5+5+5+10) kasutades tavalist Trapi skeemi põhjana

2) Finaalides puudub ajalimiiti tähistav kell

3) Finaale ei lasta tolmumärkidesse

**Osavõtjad :** Eesti Meistrivõistlused toimuvad Eesti Laskurliitu kuuluvate klubide liikmetele. Finaalid toimuvad meeste ja naiste võistlusklassides. Finaal korraldatakse juhul kui harjutuses osaleb vähemalt 4 sportlast. Juunioride Eesti meistrivõistlustel võistlevad 17.07. 2000.a. ja hiljem sündinud Eesti Laskurliidu liikmesklubide laskurid 125 märgi arvestuses (ilma finaalita). Veteranide meistritiitel selgitatakse teise võistluspäeva (18.07.2021) 50 märgi arvestuses. Veteranid võistlevad ühes arvestuses olenemata harjutusest. Sportlane saab osaleda individuaalarvestuses ainult ühes võistlusklassis. Võistkondlikku arvestust peetakse igas harjutuses ühes klassis, võistkonna suurus 3 (kolm) võistlejat ja ühte võistkonda võivad kuuluda kõikide võistlusklasside võistlejad. Võistkondlik paremus selgitatakse põhivõistluse (125 märki) alusel. Külalisvõistlejad saavad kaasa võistelda põhivõistlusel, kuid mitte finaalis

**Kohtunikud:** Mõlemas harjutuses on rajal üks põhikohtunik ja üks laskur äärekohtunikuna, kes on märgitud punktiarvestuse lehele.

**Osavõtumaks:** Mehed 50 EUR, naised ja juuniorid 25 EUR; mis tuleb kanda 14.07. 2021 kella 12:00-ks Eesti Laskurliidu arveldusarvele: Swedbank IBAN: EE372200221002102442

**Majandamine :** Meistrivõistluste korralduskulud kannab Eesti Laskurliit. Võistlejate lähetamise, majutamise ning toitlustamisega seotud kulud kannavad lähetavad organisatsioonid.

**Autasustamine :** Eesti meistrivõistluste igas vanuseklassis I-III koha saavutanud individuaalvõistlejaid autasustatakse vastava medali ja diplomiga. I–III koha saavutanud võistkondade liikmeid autasustatakse vastava medaliga. Vähem kui 3 võistkonna osalemisel harjutuses antakse välja ainult kuldmedalid.

**Registreerimine:** Nii individuaalne kui võistkondade registreerimine kuni 12. juuli 2021 võistluste peakohtunik Sergei Kivi, e-mail: sergei.kivi@mail.ee, kontakttel: 5043336. Registreerimisega hilinejatel on võimalik võistlusel osaleda vabade kohtade olemasolul kuni registreerimise sulgemiseni 16.07.2021. kell 12:00.

Eesti Laskurliit

Haavlilaskmise Alakomitee